20 Oktober

20 Oktober merupakan hari ke-293 (hari ke-294 dalam tahun lompat) dalam takwim Gregorius. Tinggal 72 hari sebelum memasuki tahun selepasnya.

Hari ini juga merupakan hari Kelahiran Báb (Bahai).

 Peristiwa 
 1740 - Maria Theresa (gambar) menaiki takhta Habsburg Austria, selaras dengan Persetujuan Pragmatik 1713.
 1756 - Tamjidullah I, Sultan Kesultanan Banjar di Kalimantan membuat perjanjian dengan Syarikat Hindia Timur Belanda.
 1803 - Amerika Syarikat mengambil alih Wilayah Louisiana yang dibeli dari Perancis.
 1818 - United Kingdom dan Amerika Syarikat menandatangani Perjanjian 1818, yang menetapkan sempadan Kanada – Amerika Syarikat mengikut selarian ke-49 utara.
 1827 - Perang Kemerdekaan Yunani: Tentera laut bersekutu United Kingdom, Perancis dan Rusia memusnahkan gabungan armada Turki Uthmaniyyah dan Mesir di Pertempuran Navarino.
 1941 - Perang Dunia Kedua: Beribu-ribu orang awam di Kragujevac di Serbia yang diduduki Jerman dibunuh dalam Pembunuhan Kragujevac.
 1944 - Douglas MacArthur memasuki semula Filipina semasa Pertempuran Leyte.
 1947 - Suatu hartal membangkang usulan perlembagaan baharu untuk Tanah Melayu dilaksanakan Pusat Tenaga Rakyat dan Majlis Bertindak Bersama Se-Malaya serata Tanah Melayu dan Singapura.
 1955 - The Return of the King, bahagian terakhir siri novel fantasi The Lord of the Rings diterbitkan.
 1964 - Pendirian Partai Golongan Karya, parti politik amat berpengaruh semasa zaman rejim Orde Baru diperintah Suharto di Indonesia.
 1973 - Sydney Opera House di Sydney, Australia dibuka secara rasmi oleh Ratu Australia Elizabeth II.
 1999 - Abdurrahman Wahid dilantik sebagai Presiden Indonesia ke-4.
 2004 - Susilo Bambang Yudhoyono dilantik sebagai Presiden Indonesia ke-6 dengan Muhammad Jusuf Kalla sebagai timbalan atau "wakil"-nya.
 2007 - Ali Larijani meletakkan jawatannya sebagai ketua perunding program nuklear Iran dan setiausaha Majlis Keselamatan Tertinggi Iran.
 2008 - Astro Nusantara menamatkan perkhidmatannya.
 2009 - ECOWAS menggantung keahlian Niger atas sebab krisis perlembagaannya yang masih berlangsung.
 2011 - Pemimpin Libya yang digulingkan Muammar Gaddafi terbunuh di Sirte, dengan Tentera Pembebasan Kebangsaan Libya menguasai bandar tersebut.
 2014 - Joko Widodo dilantik sebagai Presiden Indonesia ke-7 periode 2014-2019, dengan Muhammad Jusuf Kalla sebagai wakilnya di gedung MPR/DPR.
 2024 - Prabowo Subianto dilantik sebagai Presiden Indonesia ke-8 periode 2024-2029, dengan Gibran Rakabuming Raka sebagai wakilnya di gedung MPR/DPR.

 Kelahiran 
 1784 – Henry John Temple, Viscount ke-3 Palmerston, cendekiawan Inggeris dan Perdana Menteri United Kingdom (meninggal 1865)
 1859 – John Dewey, filsuf dan ahli psikologi Amerika Syarikat (meninggal 1952)
 1942 – Christiane Nüsslein-Volhard, ahli biologi dan genetik Jerman, pemenang Hadiah Nobel dalam Fisiologi atau Perubatan
 1946 – Elfriede Jelinek, penulis Austria, pemenang Hadiah Nobel dalam Kesusasteraan
 1947 - Abdul Hadi bin Awang, seorang Menteri Besar Terengganu ke-11
 1984 - Balqees Ahmed Fathi, penyanyi dan pelakon wanita Yaman dan Emiriah Arab Bersatu
 1990 - Mayada, penyanyi Indonesia

 Kematian 
 1936 - Anne Sullivan, pengajar Amerika Syarikat (lahir 1866).
 1964 - Herbert Hoover, Presiden Amerika Syarikat ke-31
 1972 - Harlow Shapley, saintis dan aktivis Amerika Syarikat (lahir 1885)
 1967 – Shigeru Yoshida, diplomat dan Perdana Menteri Jepun ke-32 (lahir 1878)
 1977 – Steve Gaines, gitaris Amerika Syarikat dari Lynyrd Skynyrd (lahir 1949)
 1977 – Ronnie Van Zant, penyanyi Amerika Syarikat dari Lynyrd Skynyrd (lahir 1948)
 1984 – Carl Ferdinand Cori, ahli biokimia dan farmakologi Amerika Syarikat dan pemenang Hadiah Nobel (lahir 1896)
 1984 – Paul Dirac, ahli fizik dan matematik Inggeris, pemenang Hadiah Nobel (lahir 1902)
 1987 – Andrey Kolmogorov, ahli matematik Rusia (lahir 1903)
 1999 – Jack Lynch, pemain bola sepak, peguam, dan Perdana Menteri Ireland ke-5 (lahir 1917)
 2000 - Johannes Abraham Dimara, Pahlawan Nasional Indonesia asal Papua.
 2005 - Endon Mahmood, isteri Perdana Menteri Malaysia ke-5 Abdullah Ahmad Badawi (lahir 1941).
 2011 - Muammar Gaddafi, Ketua Negara Libya
 2011 – Mutassim Gaddafi, kolonel tentera dari Libya (lahir 1977)
 2012 – Paul Kurtz, filsuf dan cendekiawan dari Amerika Syarikat (lahir 1925)
 2018 – Wim Kok, Perdana Menteri Belanda (lahir 1938)

Kategori:Oktober
Kategori:Hari dalam tahun